Endavant (OSAN) - la Plana: de setembre 2016
L’assemblea comarcal de la Plana d’Endavant (OSAN) participa activament en el Casal Popular de Castelló, des d'on estem impulsant aquest projecte. El Casal Popular de Castelló ha obert un nou espai per dur a terme la seua tasca aglutinadora dels moviments socials i
de barri. Aquesta vegada ho ha fet ocupant com a forma de protesta contra les polítiques financeres executades pels bancs amb el suport de la classe dominant, la burgesia. Estem restaurant l’edifici per adaptar-lo a les necessitats socials del barri, participa econòmicament en la recuperació d’aquest espai abandonat amb la campanya de micromecenatge que estem impulsant.
Verkami: FEM el Casal Popular de Castelló! Endavant - Organització Socialista d'Alliberament Nacional
11-SETEMBRE: diada de Catalunya
Als Països Catalans desobeïm per la independència!
Des d’Endavant (OSAN) fem una crida a la mobilització popular aquest Onze de Setembre. Un carrer actiu i mobilitzat continua essent imprescindible per a evitar que allò que es reclama al carrer sigui diluït per les institucions.
Així mateix, creiem especialment important que les mobilitzacions de l’esquerra independentista transmetin un missatge clar i nítid: sense desobediència no serà possible assolir la independència dels Països Catalans.
És per tot això que Endavant (OSAN), juntament amb altres organitzacions de l’esquerra independentista, hem convocat un seguit d’actes i mobilitzacions arreu del Principat per aquest Onze de Setembre. I també és per això que l’esquerra independentista reinicia el
curs polític amb la mirada fixada a continuar mobilitzant-nos en les diades del País Valencià (9 d’octubre), la Catalunya Nord (7 de novembre) i Mallorca (31 de desembre).
Perquè la nostra lluita, la nostra estratègia i els nostres objectius són nacionals.
Endavant (OSAN) centrarem el nostre discurs polític d’aquest Onze de Setembre en tres eixos:
Cal conquerir la sobirania per a que el poble es pugui governar i fer front als atacs de l’espanyolisme, el capitalisme i el patriarcat. Això als Països Catalans passa per guanyar la independència.
Sense desobediència no és possible canviar l’actual marc legal i jurídic. La pràctica i la legitimació de la desobediència ha de ser l’estratègia central de tot procés independentista.
Cal denunciar tots els intents d’allargar, canalitzar dins la legalitat vigent i finalment domesticar les demandes populars de sobirania i canvis en profunditat.